মুক্তিযোদ্ধা সাংবাদিক কমান্ডের নির্বাচন
আজ জাতীয় প্রেস ক্লাবে অনুষ্ঠিত মুক্তিযোদ্ধা সাংবাদিক কমান্ডের নির্বাচনে আজিজুল ইসলাম ভূঁইয়া সভাপতি ও সলিম উল্লাহ সেলিম সাধারণ সম্পাদক নির্বাচিত হয়েছেন।

নির্বাচন কমিটির ঘোষণা অনুযায়ী মোট ৪১জন ভোটারের মধ্যে ৩৫জন ভোট দেন।  আজিজুল ইসলাম ভূঁইয়া ২৬ ভোট লাভ করেন ও তার একমাত্র প্রতিদ্বন্দ্বী তরুণ তপন চক্রবর্তী পান ৯ ভোট। অপরদিকে সলিম উল্লাহ সেলিম পান ২১ ভোট ও তার প্রতিদ্বন্দ্বী কার্ত্তিক চ্যাটার্জী পান ১৪ ভোট। নির্বাহী সদস্য নির্বাচিত হন  আবু তাহের, আকরাম হোসেন খান, মৃণাল কৃষ্ণ রায় ও সৈয়দ আহমেদুজ্জামান।

ইতিপূর্বে ভাইস-প্রেসিডেন্ট হিসেবে একেএম করম আলী, যুগ্ম সম্পাদক পদে মফিজুল ইসলাম, কোষাধ্যক্ষ পদে স্বপন দাস গুপ্ত, দপ্তর সম্পাদক পদে মো. নুরুল্লাহ খন্দকার তারেক ও প্রচার ও প্রকাশনা সম্পাদক হিসেবে খোরশেদ আলী বিনা প্রতিদ্বন্দ্বিতায় নির্বাচিত হন। নির্বাচন পরিচালনা করেন জাফর ইকবাল, চপল বাশার ও মাইনুল হক ভূঁইয়ার সমন্বয়ে গঠিত নির্বাচন কমিটি।






আজিজুল ইসলাম সভাপতি,সেলিম সাধারণ সম্পাদক